Nos Renaudus, prepositus ecclesie Sancti Anatholii Salinensis, totumque capitulum ipsius ecclesie, notum facimus universis... quod nos non decepti, non circonventi, non vi, dolo, metu seu precibus inducti, sed spontanei, pensata utilitate ecclesie nostre, pro nostris negociis utiliter expediendis et agendis, vendidimus, vendimus et nomine pure et prefecte vendicionis tradimus, cedimus, quittamus et concedimus im perpetuum nobili mulieri Lore, relicte Johannis, quondam comitis Burgundie et domini Salinensis, et ejus heredibus vel cui concesserit, homines nostros des Communailles et de La Faverge, videlicet Robertum, filium Evrardi, Cristinum, Jaquerium, Humbertum, Berthodum, Johannem, Evrardum, filium Arduy le Lon, des Communailles; item, Jaquetum, Perretum, Nicholetum, liberos Trossier, liberos Ogerii, fratris eorumdem, Girardum Passot, Lambertum Passot, Sibletum, fratrem Lamberti, Laurencium Cousin, Lambertum et dictum Siblet, de La Faverge, cum mansis eorundem et appendiciis mansorum eorum et acquisitis eorum, et quicquid juris, usus, racionis, reclamacionis et requisicionis habemus, habere possumus et debemus in valle de Meges quoquo modo; vendidimus, inquam, pro quinquagenta libris bonorum et expendibilium stephaniensium, quas habuimus et recepimus a dicta emptrice, nomine precii, in pecunia numerata, et de hiis nos tenemus plenarie pro pagatis... In cujus rei testimonium, nos, predicti Renaudus, prepositus, et capitulum, sigilla nostra presentibus litteris apposuimus. Actum IIIIº kalendas marcii, anno Domini millesimo ducentesimo septuagesimo tercio.